SET พรุ่งนี้ลุ้นปรับขึ้นในกรอบ
บล.เอเชีย พลัสระบุว่า แนวโน้มการลงทุนพรุ่งนี้ (21 พ.ค.) เชื่อว่าตลาดยังมีโอกาสที่จะขยับขึ้นไปได้แต่ในกรอบแคบ พร้อมให้กรอบการแกว่งไว้ที่ 1,529-1,518 จุด
20 พ.ค. 2558

นายประกิต สิริวัฒนเกตุ ผู้จัดการฝ่ายกลยุทธ์การลงทุน บล.เอเชียพลัส กรุ๊ป โฮลดิ้งส์ เปิดเผยถึงตลาดหุ้นไทยวันนี้ (20 พ.ค.) เป็นลักษณะของการพักตัวหลังวานนี้ปรับตัวขึ้นไปมาก แต่การปรับขึ้นของดัชนีกมีอัพไซด์จำกัด เนื่องจากได้มีการปรับลดประมาณการกำไรของบริษัทฯในตลาดฯลงมาค่อนข้างมาก ทำให้เป้าหมายดัชนี SET เหลือน้อย
นอกจากนี้ ตลาดฯได้รับแรงกดดันจากการลดอัตราดอกเบี้ยของธนาคารพาณิชย์ขนาดใหญ่ด้วย ทำให้วันนี้หุ้นในกลุ่มธนาคารพาณิชย์มีการปรับตัวลงมา และการจะปรับขึ้นคงจะยากเล็กน้อย
ด้านตลาดภูมิวันนี้เคลื่อนไหวทั้งในแดนบวก-ลบ โดยไม่ได้มีอิทธิพลต่อตลาดบ้านเรา อย่างไรก็ดีให้ติดตามรายงานผลการประชุมของธนาคารกลางสหรัฐ (FED) ครั้งก่อน ซึ่งจะประกาศในคืนนี้
แนวโน้มการลงทุนในวันพรุ่งนี้ (21 พ.ค.) เชื่อว่าตลาดยังมีโอกาสที่จะขยับขึ้นไปได้แต่ในกรอบแคบ พร้อมให้กรอบการแกว่งไว้ที่ 1,529-1,518 จุด
 
ที่มา: สำนักข่าวอินโฟเควสท์